open-index/open-wikipedia-markdown huggingface dataset:
Candy Shop (սինգլ, 50 Cent)

**Candy Shop**, ամերիկյան 50 Cent ռեփերի երկրորդ ստուդիական՝ «The Massacre» ալբոմի երկրորդ սինգլը։

## Սինգլի մասին
Սինգլը զբաղեցրել է 1-ին հորիզոնականը Billboard Hot 100 հիթ շքերթում, դառնալով կատարողի երրորդ սինգլը, որը զբաղեցրել է առաջին հորիզոնականը։ Երգը ստացել է խառը մեկնաբանություններ քննադատներից։ Սինգլը նոմինացվել է 2006 թվականի Գրեմմիյում «Ամենալավ ռեփ-երգ» կատեգորիայում և MTV Video Music Awards «Ամենալավ տղամարդու հոլովակ» կատեգորիայում  (2005).

«Candy Shop», չափավոր տեմպով պարային ստեղծագործությունը։

## Երաժշտական տեսահոլովակ
Ռեժիսոր՝ Ջեսի Տերերո։

Նկարահանումները կայացել են 2005 թվականի հունվարի 11-12-ը Կալիֆոռնիա նահանգի Հոլիվուդում։ 50 Cent ասաց. «Մենք փորձել ենք անել ինչ որ հատուկ բան», քանի որ Trick Daddy «Sugar (Gimme Some)» տեսահոլովակում արդեն օգտագործել են կոնֆետներ։ Տեսահոլովակում նկարահանվել է Olivia-ն (գլխավոր պարուհին) և մի քանի մոդելներ։ 2005 թվականի փետրվարի 2-ին հոլովակը թողարկվել է չ-րդ հորիզոնականով MTV հեռուստաալիքի Total Request Live-ում, այն շարունակել է մնալ հիթ-շքերթում 46 օր։ Տեսահոլովակը նաև զբաղեցրել է 1-ին հորիզոնականը MuchMusic-ում։

## Cover-տարբերակներ
2011 թվականի գերմանական The Baseballs խումբը թողարկել է «Candy Shop» ռոքաբիլի տարբերակը։ Երգը զբաղեցրել է ավստրիական հիթ շքերթի 69-րդ հորիզոնականը։

## Ստեղծագործությունների ցանկ
* **UK CD-սինգլ #1**

# "Candy Shop" — 3:31
# "Disco Inferno" — 3:34

* **UK CD-սինգլ #2**

# "Candy Shop" — 3:34
# "Candy Shop" (Instrumental) — 3:34
# "Candy Shop" (Ringtone) — 0:38
# "Candy Shop" (Music Video) — 3:34

## Չարթեր և Սերտիֆիկացիա
### Շաբաթվա հիթ շքերթներ

### Սերտիֆիկացիա

### Տարվա ավարտին

### Տասնամյա հիթ-շքերթներ

 

## Ծանոթագրություններ

Կատեգորիա:Billboard Hot 100 գլխավորած սինգլներ
Ո՞վ ասաց մյաու

**Ո՞վ ասաց «մյաու»**, խորհրդային տիկնիկային մուլտֆիլմ` նկարահանված Վլադիմիր Սուեևի համանուն հեքիաթի հիման վրա։ Այն պատմում է հետաքրքրասեր շան և աշխարհի հետ նրա առաջին ծանոթության մասին։ Համարվում է Վլադիմիր Դեգտյարովի լավագույն մուլտֆիլմերից մեկը։ Հասցեագրված է մանուկներին և նվիրված է աշխարհաճանաչման ձգտմանը, որը հատուկ է մարդուն։

## Սյուժե
Շան փոքրիկ ձագն արթնանում է, երբ ինչ-որ մեկն ասում է մյաու, և անպայման ուզում է պարզել, թե ով է դա... Շան ձագը գնում է որոնելու նրան։ Բոլոր նրանց, ում հանդիպում է, նա հարցնում է. «Ո՞վ ասաց մյաու»։ Դրանք էին աքլորը, մուկիկը, մեծ շունը, մեղուն, գորտը։ Միայն տուն վերադառնալուց հետո է նա իմանում, որ դա կատուն էր։

## Հեղինակներ
* *Սցենարի հեղինակ`* Վլադիմիր Սուտեև
* *[[Ռեժիսոր]]`* Վլադիմիր Դեգտյարյով
* *Բեմադրող նկարիչ`* Վլադիմիր Դանիլևիչ
* *Նկարիչ`* Իրինա Սվետլիցա (ենթագրերում նշված չէ)
* *Օպերատորներ`* Միխայիլ Կամենեցկի, Թեոդոր Բունիմովիչ
* *[[Կոմպոզիտոր]]`* Սիգիզմունդ Կաց
* *Հնչյունային օպերատոր`* Գեորգի Մարտինյուկ
* *Նկարչի օգնական`* Ա. Տյուրին
* *Մոնտաժողի օգնական՝* Վերա Գոկկե
* *Խմբագիր`* Բորիս Վորոնով
* *Մուլտիպլիկատոր տիկնիկավարներ`* Պավել Պետրով, Վլադիմիր Պուզանով, Վյաչեսլավ Շիլոբրեև, Լև Ժդանով
* *Տիկնիկները և դեկորացիաները ստեղծել են`* Պավել Գուսեև, Ֆ. Ալեյնիկով, Գենադի Լյուտինսկի, Վ. Կալաշնիկովա
* *Ղեկավար`* Ռոման Գուրով
* *Ֆիլմի տնօրեն՝* Նատան Բիտման
* *Դերերը կրկնօրինակել են`*
** Ռինա Զելյոննայա — *շան ձագ*
** Ալեքսեյ Կելբերեր — *[[աքլոր]]*
** Յուրի Խրժանովսկի — *գորտ/շան հաչոց*
** Ալեքսանդր Բարանով — *[[շուն]]*
** Տատյանա Ռեշետնիկովա — *մուկիկ*
** Անատոլի Շուկին

## Պարգևներ
* 1963 — Անսի Անեսիի անիմացիոն ֆիլմերի միջազգային փառատոնի մրցանակ մանկական լավագույն ֆիլմի համար։

## Հետաքրքիր փաստեր
«Ո՞վ ասաց մյաու» մուլտֆիլմի հատվածը օգտագործվել է «Սև կատու» կարճամետրաժ երաժշտական հեռուստաֆիլմում (1989)։

## Վերաթողարկում
Մուլտֆիլմը բազմիցս թողարկվել է VHS և DVD հավաքածուներում։
* Լավագույն խորհրդային մուլտֆիլմեր, Studio PRO Video, (1990), մուլտֆիլմեր
* «Սոյուզմուլտֆիլմ հավաքածու № ?», «Союз» ստուդիա, (1994), մուլտֆիլմեր
* **«Հեքիաթներ մանուկների համար։ Վ. Սուտեև»** (Վ. Սուտեևի հեքիաթների հիման վրա ստեղծված մուլտֆիլմերի հավաքածու), Սոյուզմուլտֆիլմ, DVD, տարածող` «Союз», մուլտֆիլմեր սկավառակի վրա՝ «Նավակ» (1956), «Ո՞վ ասաց մյաու» (1962), «Ձկնորս կատուն» (1964), «Քեռի արջը» (1970), «Ի՞նչ թռչուն է սա» (1955), «Մի պարկ խնձոր» (1974), «Աքլորը և ներկերը» (1964), «Грибок-теремок» (1958)
* **«Կատվի տունը»**, Սույուզմուլտֆիլմ, DVD, տարածող` «Крупный план», մուլտֆիլմեր սկավառակի վրա՝ «Կատվի տունը» (1958), «Ո՞վ ասաց մյաու» (1962), «Շունն ու կատուն» (1955), «Կատուն, որն զբոսնում էր ինքն իրեն» (1968), «Чучело-Мяучело» (1982), «Կատուն Լիզյուկովի փողոցից» (1988):

## Ծանոթագրություններ

## Գրականություն
*  («Кто сказал „мяу“?» — c.33). Сказки и иллюстрации к ним — Владимира Сутеева.

## Արտաքին հղումներ
* 
* Мультфильм на Аниматор.ру

Կատեգորիա:1962 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Պունա (էկոտարածք)

**Պունա (էկոտարածք)** () նեյրոտրոպիկ էկոլոգիական տարածաշրջան է, որը ներառում է Հարավային Ամերիկայի լեռնաշղթան և հարթավայրը, որը գտնվում է Արևմտյան և Արևելյան Կորդիլերների միջև, 3,300-4,600 մ բարձրությունների վրա։
մինի|Պունա
Պունայի շուրջ տեղակայված են 7000 մ բարձրության լանջեր, որոնք խոչընդոտում են խոնավ օդի զանգվածների մուտքը, որի պատճառով Պունան ունի արևելյան արևադարձային կլիմա և բարձր լեռնային անապատի լանդշաֆտներ։ Պունան վերաբերում է ներքին ջրահեռացման ավազաններին, գետերը թափվում են Տիտիկակա, Պոոպո լճերը և ընդարձակ աղալճեր։
մինի
Տեղումներ`հարթավայրերում տեղումների քանակը՝ 100-500 մմ է, լեռների լանջերին մինչև 1000 մմ։ Հաճախակի է փոփոխվում եղանակը և ուժեղ քամիներ են լինում։

Բուսականությունը մեծ տարածքներում գրեթե բացակայում է։ Կան թփեր (Յարետա (Azorella compacta), պարաստեֆիա (Parastrephia spp.), այդ թվում՝ տոլա (Parastrephia lepidophylla), էսկալոնիա (Escallonia spp.), Etc.), հացազգիներ (փետրախոտ, շյուղախոտ, եղեգնախոտ)։ Լեռների լանջերին մինչև 4500 մ բարձրության վրա գոյություն ունեն փոլիփսես (kenery) փայտի տեսակները (Polylepis spp.): Պունայի  տարածքում կան բազմաթիվ հրաբուխներ, կան անագի, վոլֆրամի, ծարիրի, ցինկի և արծաթի հանքատեղեր։
 
Պունայում մենք կարող ենք գտնել Մինչկոլումբոսյան  քաղաքակրթության և գաղութային շրջանի հուշարձաններ։

## Ծանոթագրություններ

## Արտաքին հղումներ
* 
* Пуна // Словарь по естественным наукам. Глоссарий.ру
* Central Andean dry puna — Terrestrial Ecoregions
* Central Andean puna — Terrestrial Ecoregions
* Central Andean wet puna — Terrestrial Ecoregions

Կատեգորիա:Անդեր
Կատեգորիա:Արգենտինայի աշխարհագրություն
Կատեգորիա:Բոլիվիայի աշխարհագրություն
Կատեգորիա:Չիլիի աշխարհագրություն
Կատեգորիա:Պերուի աշխարհագրություն
Տեքստիլ ճարմանդ

**Տեքստիլ ճարմանդ**   (Velcro-ի ժապավեն, Velcro-ի երիզ, կպչուն ժապավեն), թեթև արդյունաբերությունում օգտագործվող ճարմանդի տեսակ է։ Բիոմիմետիկայի օգտագործման վառ օրինակ է, քանի որ օգտագործվել է կռատուկի հասուն զամբյուղների մարդկանց հագուստներին և կենդանիների բրդին կպնելու հատկությունը։ Ճարմանդը բաղկացած է երկու տեքստիլ ժապավեններից, որոնցից մեկի մի երեսին միկրոկեռիկներ են, իսկ մյուսի մի երեսին միկրոօղակներ։ Իրար հպվելուց նիկրոկեռիկները կառչում են միկրոօղակներից, և մեկ ժապավենը կպնում է մյուսին, ինչի համար այդ տեսակի ճարմանդները անվանում են «կպչուկներ»։ Ճարմանդը լայն օգտագործում ունի հագուստի, կոշիկի և հատուկ սարքավորումների արտադրությունում։ Velcro-ն շատ երկրներում գրանցված ապրանքանիշ է։

## Պատմություն
Տեքստիլ ճարմանդի գյուտի գաղափարը ծագել է շվեյցարացի ճարտարագետ Ժորժ դը Մեստրալի մոտ 1941 թվականին, որը նա իրագործել է և պատենտ ստացել 1955 թվականին։

Ժորժ դե Մեստրալը շան հետ զբոսանքից հետո սովորաբար հեռացրել է բրդին կպած կռատուկի զամբյուղները։ Մի անգամ էլ ուսումնասիրել է դրանք մանրադիտակի տակ և հայտնաբերել կեռիկները, որոնցով նրանք կառչում են բրդից։ Գաղափարը իրագործելու վրա գնացել են փորձերի և սխալների տարիներ, որոնց ընթացքում գյուտարարը հասկացել է, որ կպչուկների համար լավագույն նյութը նեյլոնն է։

Մեստրալը միայն 1955 թվականին է կարողացել պատենտավորել իր գյուտը։ Տեքստիլ ճարմանդը առաջինը սկսել են օգտագործել տիեզերագնացները, ջրասուզակները և դահուկորդները։ Ժամանակի ընթացքում տեքստիլ ճարմանդը մտել է կենցաղ, դառնալով հագուստի և կոշիկի սովորական մաս։

## Հետաքրքիր փաստեր
* Ճարմանդի անունը ծագել է   (թավիշ) և  (կեռիկ) բառերի համադրությունից։
* Միջազգային տիեզերական կայանում կպչուկները օգտագործվում են իրերը պատերին կպցնելու համար։ Կայանի ռուսական հատվի պատերին ամենուրեք կպցված է ճարմանդի խավոտ մասը, իսկ գործիքների վրա օղակներով մասը, որի միջոցով դրանք կպնում են պատերին։
* Այս միջոցով են ամրանում հղկող և ողորկող մեքենաների փոխարինվող մասերը։

## Ծանոթագրություններ

Կատեգորիա:Կենցաղային իրեր
Տրես դե Ֆեբրերոյի այգի (Բուենոս Այրես)

**Տրես դե Ֆեբրերոյի այգի**, թարգմանաբար՝ **փետրվարի երեքի զբոսայգի**, տեղացիների շրջանում՝ **Պալերմոյի անտառ**, Բուենոս Այրեսի Պալերմո  թաղամասում գտնվող զբոսայգի, որը տեղակայված է Ավենիդա դել Լիբերտադոր և Ավենիդա Ֆիգուերո Ալքաեռտա փողոցների միջև։

## Պատմություն
Այգին իր անվանումը ստացել է Բրազիլիայի նկատմամբ արգենտինա-ուրուգվայական բանակի տոնած հաղթանակի կապակցությամբ՝ Արգենտինայի կոնֆեդերացիայի ղեկավար պատվավոր Ռոզասի պատվին, որը 1852 թվականի փետրվարի 3-ին, Կասերոսում, ավարտեց Լապլատյան պատերազմը։ Պուրակի ստեղծման աշխատանքները սկսվել են 1874 թվականին Արգենտինայի նախագահ Դոմինգո Սարմինտոյի նախաձեռնությամբ։ Ապագա պուրկի նախագիծը մշակվել է Լեհաստանի ծագում ունեցող ճարտարագետ Ջորջ Սեսլավ Վիսոցկիի և ճարտարապետ Հիլիո (Ջյուլ) Դորմալի կողմից, ով տեղափոխվել է Բելգիայից Արգենտինա։ 
Պուրակի բացումը տեղի ունեցավ 1875 թվականի նոյեմբերի 11-ին։ Ըստ նախագծի այգին պետք է լիներ քաղաքից դուրս, սակայն  Բուենոս Այրեսի արագ տնտեսական աճի շնորհիվ, արդեն 1888 թվականին, Տրես դե Ֆեբրերա այգին  հայտնվեց քաղաքի սահմաններում ։ 
1898-1912 թվականներին Ֆրանկո-արգենտինական լանդշաֆտային ճարտարապետ Կարլոս Թայսը մեծ աշխատանք է կատարել այգու ընդլայնման և բարեկարգման մեջ։ Նրա նախագծի համաձայն այգում կառուցվել են կենդանաբանական այգի, բուսաբանական այգի, վարդի այգի և այլ կառույցներ։ XX դարում այգու տարածքում հայտնվեց Գալիլեո Գալիլեյի պլանետարիումը, բազմաթիվ քանդակներ և այգու տարածքում գտնվող աշխարհի ամենամեծ ճապոնական այգին։ Այգին ամեն օր այցելում են  քաղաքային բնակիչներն ու զբոսաշրջիկները, մասնավորապես, հանգստյան օրերին։ Այգու տարածքում կան երեք արհեստական լճեր, որտեղ այցելուները կարող են նավակ քշել։ Լճերից ոչ հեռու գտնվում է բանաստեղծների այսպես կոչված տարածքը, զարդարված հայտնի բանաստեղծների և գրողների քրոնիկ և բրոնզե կիսանդրիներով։ Նրանց շարքում են նաև Վիլյամ Շեքսպիրը, Խորխե Լուիս Բորգեսը և Լուիջի Պիրանդելոն։

## Տես նաև
* Բուենոս Այրեսի բուսաբանական այգի
* Բուենոս Այրեսի կենդանաբանական այգի

## Պատկերասրահ

Պատկեր:Rosedal_de_Buenos_Aires.jpg|Վարդերի այգի
Պատկեր:Planetario_(71607).jpg|Գալիլեո Գալիլեյի պլատարիո
Պատկեր:Lago del Planetario.jpg|Արվեստի լիճը
Պատկեր:Luigi Pirandello..jpg|Լուիջի Պիրանդելոյի գերեզմանը գրողների հրապարակում
Պատկեր:Buenos Aires - Jardín Japonés - 200806a.jpg|Ճապոնական այգի
Պատկեր:Ceiba_sp_branches.jpg|Բուենոս Այրեսի բուսաբանական այգի
Պատկեր:Domingo_Sarmiento_Rodin_Palermo_II.jpg|Դոմինգո Սարմենտոյի արձանը
Պատկեր:Macho y hembra alimentan pichon flamenco.jpg|Ֆլամինգո կենդանաբանական այգում


## Արտաքին հղումներ
* 

## Գրականություն
*  

Կատեգորիա:Բուենոս Այրեսի զբոսայգիներ
Պլասա Միսերերե

thumb|200px|Բերնարդինո Ռիվադավիայի արձանը հրապարակում
thumb|200px|Ավենիդա Պուեյռեդոնի և Պլասա Միսերերեի խաչվող փողոցը
thumb|Հրապարակը 19-րդ դարի վերջին
**Պլասա Միսերերե**, հրապարակ Բուենոս Այրեսում, որը գտնվում է Բալվաներայի կենտրոնում։ Իր անվանումը ստացել է ի պատիվ Անտոնիո Գոնսալես Վարելայի, որի մականունը «Միսերերե» էր, բայց ավելի հայտնի է «Պլասա Օնկե» անվանմամբ։ Այստեղ է գտնվում երկաթուղային «Once de Septiembre» կայարանը։ Այս վայրը, որտեղ հրապարակն է ի սկզբանե հայտնի էր որպես Հինգերորդ Միսերեր կամ Կարալես դե Միսերերե։ 1814 թվականին Միսերերեն սպանդանոց է եղել։ 1850 թվականին Արևմտյան շուկան տեղափոխվել է այս վայր։ Դրան շնորհիվ, 1852 թվականի սեպտեմբերի 11-ից, Պլասա Միսերերեն ստացավ «շուկա» անվանումը։ 1947 թվականին այն ժամանակակից անուն է ստացել։ 
Այս հրապարակում հավաքվել էին կամավորներ, ովքեր հաղթեցին և ազատագրեցին քաղաքը, երբ 1806 թվականին Անգլիան ներխուժեց Բուենոս Այրես, իսկ 1807 թվականին անգլյացիների երկրորդ ներխուժման ժամանակ, այս վայրում պարտվեցին բրիտանական զորքերը։ 
Շուկան աշխատում է մինչև 1882 թվականի սեպտեմբերի 11, երբ քաղաքպետ Տորկվատո դե Ալվեարը սկսում է վերանորոգման աշխատանքները։ 1913 թվականին հրապարակում հայտնվեց Պլասա Միսերերի մետրոյի կայարանը։ 
1932 թվականին քանդակագործ Ռոջելիո Ուութիայի կողմից ստեղծված Բերնարդինո Ռիվադավիայի դամբարանը հայտնվում է հրապարակում, որտեղ գտնվում էր նրա գերեզմանը, չնայած նրա ցանկությանը, որ նրա մնացորդները պետք է թաղվեին Արգենտինայից դուրս։

## Գտնվելու վայրը
thumb|left|200px|Հյուրանոց Պլասա Միսերերեում
Հրապարակը գտնվում է Ավենիդա Ռիվադավիա պողոտայի թիվ 2800 հասցեում, Ավենիդա Պուերեդոն պողոտայի խաչմերուկում, Էկվադոր և Բարտոլոմե Միտերի փողոցներում։ Հրապարակի մոտ գտնվում են Պլասա Միսերերե և Ն Ուանս մետրոյի կայարաններ։  Բացի այդ հրապարակի կենտրոնում կան հեծանվային ուղիներ։

## Ներկայիս ժամանակներ
Այսօրվա օրերին օրական մինչև 200 000 մարդ անցնում է հրապարակով։ Հրապարակի տարածքում, բացառությամբ մետրոյի և երկաթգծի, կան մոտ 20 ավտոբուսային երթուղիներ։ Պլասա Միսերերեում տեղակայված Լա Պերլա Դել Ուանս բարում 1967 թվականին ելույթ են ունեցել ռոք աստղ  Լիտո Նեբիան, Տանգուիտոն և կոմպոզիտոր Լա Բալսան։ 2007 թվականի փետրվարին երկրի կառավարությունը վերակառուցեց երկաթուղային կայարանը և շենքերը, շրջապատող տարածքը, որտեղ կային կայանատեղիներ, տեղակայված  խանութներով և գրասենյակներով։ Քաղաքը վերակառուցման համար ստացել է ավելի քան 10,000,000 արգենտինյան պեսոի ներդրում։ Հրապարակի 17.000 քառակուսի մետր տարածքը այգի է զբաղեցնում։

## Պատկերասրահ

Պատկեր:La Perla del Once.JPG|«La Perla del Once» բարը
Պատկեր:Jacarandas at Plaza Miserere.jpg|Հրապարակ
Պատկեր:Plaza Miserere garden.jpg|Հարակից այգի


## Ծանոթագրություններ

Կատեգորիա:Բուենոս Այրեսի փողոցներ
Ոստիկանության պաշտոնյաների բնակելի տուն

**Ոստիկանության պաշտոնյաների բնակելի տուն** (, նաև **Քաղաքապահ ոստիկանների տուն**, ), պատմական շենք Սանկտ Պետերբուրգի Պուշկինի շրջանի Պուշկին քաղաքում։ Կառուցվել է  1899-1901 թթ.: Տարածաշրջանային նշանակության մշակութային ժառանգության օբյեկտ է։ Տեղակայված է Պուշկինսկայա փողոցի թիվ  32/24 հասցեում, Օրանժերեյնայա փողոցի անկյունում։

## Պատմություն
Տաճարի հրապարակի հյուսիսային կողմը նախապես զբաղեցրել է Նյութեղենի բակը, որտեղ տեղակայված են եղել պահեստներ, արվեստանոցներ և բնակվել են աշխատողները։ Պալատական ոստիկանների և նրանց ընտանիքների համար կառուցվող շինության համար ընտրվել է վերացած Նյութեղենի բակի աջ կողմի տարածքը։ Շինարարության անհրաժեշտությունը պայմանավորված էր այն հանգամանքով, որ արքունիքը տարվա մեջ առնվազն 6 ամիս մնում էր Ցարսկոյե Սելոյում, ուստի պալատական ոստիկանությունը մշտապես ստիպված էր բնակարաններ վարձել տարբեր տներում։ Ցարսկոյե Սելոյի պալատական կառավարչի հրահանգով շինարարությունը ղեկավարել է Ալեքսանդր Բախը։ Շինարարության համար վճարվել է կայսերական պալատի կառավարչությունը։ Տան հանդիսավոր հիմնարկեքը տեղի է ունեցել 1899 թվականի հուլիսի 20-ին, 1901 թվականի ամռանն կառուցման աշխատանքներն ավարտվել են։ 1920-ական թվականներից տունը դարձել է Գյուղատնտեսական ինստիտուտի ուսանողական հանրակացարան։ 1924 թվականի հուլիսին շենքում գործել է ուսանողական գրական շրջանակ, ուր բազմիցս այցելել է Սերգեյ Եսենինը։ Շենքը որպես հանրակացարան է ծառայել մինչև 1997 թվական, երբ սկսվել է երկարամյա վերանորոգումը։ Շենքը դեռևս պատկանում է Սանկտ Պետերբուրգի պետական ագրարային համալսարանին։

## Ճարտարապետություն
Մեծ քառահարկ շենքը ձևավորված է էկլեկտիկ ոճով։ Ընդհանուր առմամբ շենքում տեղավորված են 70 բնակարան։ Ապահովված է եղել էլեկտրաէներգիայով, կենտրոնացված ջեռուցմամբ, վերելակով, մեխանիկական օդափոխությամբ։ Նկուղում եղել է լվացքատունը։ Շենքն ունեցել է խճանկարային հատակ, որի տերացցո սալիկները մատակարարել է «Բրատյա Բոտտա» ընկերությունը։

## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:1901 հիմնադրումներ
Կատեգորիա:Պուշկին քաղաքի շենքեր և կառույցներ
Զվեգինցևի տուն

**Զվեգինցևի տուն** (, նաև՝ **Տիմոֆեևների տուն**, ),  պատմական շենք  Սանկտ Պետերբուրգի Պուշկինի շրջանի Պուշկին քաղաքում։ Կառուցվել է 1836-1839 թթ.: Տարածաշրջանային նշանակության մշակութային ժառանգության օբյեկտ է։  Տեղակայված է Օրանժերեյնայա փողոցի թիվ 29/23 հասցեում, Պուշկինսկայա փողոցի անկյունում։

## Պատմություն
Տաճարի հրապարակի արևելյան մասում գտնվող մեծ տարածքը ըստ քաղաքի գլխավոր հատակագծի հատկացվել է պետական հիմնարկի և երկար ժամանակ դատարկ է մնացել։ 1835 թվականին տարածքները հատկացվել են մասնավոր բնակելի շենքերի կառուցման համար։ Ճարտարապետ Սեբաստյան Չերֆոլիոյի կազմած նախագծով բոլոր հինգ տները կազմել են մեկ միասնական համալիր։ Պուշկինսկայա փողոցի անկյունում գտնվող տունը նախատեսված էր պալատական 5-րդ աստիճանի ենթա-շտալմեյստերի համար։ Հետագայում այն անցել է կայսեր անձնական սպասավոր Վ. Պ. Պոտապովին։ Նրա օրոք տան տարածքն ընդարձակվել է բակի կողմից։ Ըստ Պոտապովի կտակի՝ տունն անցել է Եկատերինայի տաճարի հոգևորականությանը, և այնտեղ տեղակայվել է ծխական դպրոցը (ըստ այլ աղբյուրների՝ դպրոցը տանը տեղակայվել է 1867 թվականին)։ 1963 թվականին տունը կապիտալ վերանորոգվել է։  Տունը մնում է բնակելի, նրա առաջին հարկում երկար ժամանակ գտնվում են հասարակական սննդի ձեռնարկություններ։
մինի

## Ճարտարապետություն
Տունը հրապարակի մյուս կողմում գտնվող Ռոդաքսի տան հետ ձևավորված է միատեսակ կերպով։ Ըստ նախագծի՝ տունը քառակուսի է, եռահարկ (հաշվարկվում է նաև բարձր ցոկոլային ռուստաշար հարկը)։ Ճոխ ծեփածո դեկորը ձևավորում է հավասարապես զետեղված պատուհանային բացվածքները, մասնավորապես, պատուհանների նեղ զարդաքիվերը, ինչպես նաև զարդարում է ֆրիզը։ Գերիշխում է ծաղկային զարդանախշը, ֆրիզի վրա կրկնվում են կարապների զույգերի պատկերները։ Ձևավորման մեջ նկատվել են բյուզանդական մոտիվներ, որոնք կիրառվել են հին ռուսական ճարտարապետության մեջ։

## Ծանոթագրություններ

## Գրականություն
* 

## Արտաքին հղումներ
* 
* 
* 

Կատեգորիա:1839 հիմնադրումներ
Կատեգորիա:Պուշկին քաղաքի շենքեր և կառույցներ
Եկատերինյան տաճար (Կրասնոդար)

**Սուրբ Եկատերինյան տաճար**   (), Եկատերինյան և Կուբանյան թեմի մայր տաճար Կրասնոդարում։ ։

## Պատմություն
Տաճարը որոշեցին կառուցել 1889 թվականի հոկտեմբերի 17-ին ցարական գնացքի վթարից մեկ տարի անց , երբ  ընտանիքի անդամները հրաշքով կենդանի մնացին։  Վթարից կարճ ժամանակ առաջ կայսր Ալեքսանդր III-ը կնոջ և որդիների հետ այցելեց Եկատերինոդար։  Ցարական ընտանիքի մահից փրկվելու պատվին որոշվեց Եկատերինոդարում կառուցել վեհասքանչ տաճար յոթ գահակալներով։  Հիմնական գահը պետք է նվիրված լիներ սուրբ Եկատերինային, իսկ մյուսները ընտանիքի երկնային հովանավորներին, Մարիային, Նիկոլային, Գեորգիին, Միխայիլին, Քսենիային և Օլգային։

Տաճարի հիմքերը դրվեցին 1900 թվականի ապրիլի 23-ին Եկատերինինյան հրապարակում, որտեղ այդ ժամանակ տեղակայված էր 1814 թվականին կառուցված  և հնացած փայտե սուրբ Եկատերինայի եկեղեցին։ Նախագծի վրա  աշխատել էր տեղացի ճարտարապետ Իվան Մալգերբը։  Միջոցների բացակայության պատճառով շինարարությունը հաճախակի դադարեցվում էր։ Վերջապես 1914 թվականի մարտի 24-ին Եկատերինոդարի քաղաքագլուխ Միխայիլ Սկվորիկովի ակտիվ մասնակցության շնորհիվ  տաճարի շինարարությունն ավարտվեց և կայացավ գլխավոր գահի հանդիսավոր օծումը։

Քաղաքացիական պատերազմի տարիներին Եկատերինյան տաճարի գերեզմանատանը թաղվեցին Սպիտակ շարժման ակտիվ մասնակիցներ, գեներալ Ալեքսեևը, գնդապետ Միոնչինսկին, գեներալ լեյտենանտ Տիմանովսկին։

1922 թվականին եկեղեցին  դարձավ բարենորոգված և նույն տարում Պովոլժեի սովահարներին օժանդակության պատրվակով թալանվեց։  1930-ական թվականներին աղյուսների համար եկեղեցին պատրաստվում էին պայթեցնել։ Ճարտարապետ Մալգերբիին հաջողվում է  հանձնաժողովին համոզել տաճարի քանդման աննպատակահարմարության հարցում։

1934 թվականի հունիսի 26-ին  բարենորոգված թեմի ղեկավարությունը հայտարարում է , որ համայնքը չի կարող գոյատևել փոքրաթիվության պատճառով։ Տաճարը վերածվեց պահեստի, իսկ զանգերը հանվեցին վերաձուլման նպատակով։

Ժամերգությունները վերսկսվեցին 1942 թվականին գերմանական զորքերի կողմից Կրասնոդարի օկուպացիայի ժամանակ, սակայն միաժամանակ այստեղ գտնվում էին պահեստները։  Տաճարը սկսեց լիարժեք գործունեություն ծավալել 1944 թվականին երբ Կրասնոդարն ազատագրվեց գերմանական զորքերից։    Սակայն կողմնասեղանների անունները փոխվեցին, Ուսպենսկի, Վոսկրեսենսկի, Բլագովեշչենսկի, Սերգիևսկի, Վարվարինսկի։  Կողմնասեղաններից գլխավորի անունը մնաց նախկինը, Եկատերինյան։

1988 թվականին Ռուսական մկրտության 1000- ամյակի տոնակատարությունների հետ կապված Եկատերինյան տաճարում սկսվեցին վերակառուցման աշխատանքներ իրականացվել։ Նույն երկարատև ընդմիջումից հետո առաջին անգամ սկսեցին ղողանջել զանգերը։

2011 թվականի վերջերից մինչև 2012 թվականի ապրիլը  իրականացվեց  գլխավոր գմբեթի վերակառուցումը, այն պատվեց  նրբաթերթ ոսկով։

## Ծանոթագրություններ

## Արտաքին հղումներ
*  Свято-Екатерининский собор Краснодара 
* Свято-Екатерининский собор Краснодара отреставрируют

Կատեգորիա:1914 հիմնադրումներ
Կատեգորիա:Կրասնոդարի տաճարներ
Կատեգորիա:Ռուսաստանի մշակութային ժառանգություն
Դերձակ-նապաստակ

«**Դերձակ-նապաստակ**», խորհրդային մուլտիպլիկացիոն ֆիլմ-հեքիաթ նկարահանված 1937 թվականին։ Այն «Սոյուզմուլտֆիլմ» ստուդիայում նկարահանել են Վալենտինա և Զինաիդա Բրումբերգները։

## Սյուժե
Դերձակ-նապաստակը մեծ սխալ է գործում։ Գարնանը նա վերցնում է իր հաճախորդների` զույգ ոչխարների և արջերի չափսերը։ Գալիք աշնանը խուզած ոչխարները նոր կոստյումները թափահարելով էին քայլում, իսկ արջերը չէին կարողանում երեխաների համար կարված տաբատները հագնել։

Նապաստակի համար լավ չէր լինի, եթե չփոխարիներ հագուստները. արջերին` ոչխարների, իսկ ոչխարներին` արջերի հագուստը տալով։

## Ֆիլմի վրա աշխատել են
* Սցենարիստ` Ն. Կարինսկի
* Ռեժիսորներ`
**Վալենտինա Բրումբերգ
**Զինաիդա Բրումբերգ
*Նկարիչներ`
**Լամիս Բրեդիս
**Ֆաինա Եպիֆանովա
**Բորիս Դյոժկին
**Կ. Մալիշև
**Մ. Զոտովա
*Օպերատոր` Դ. Կարետնի
*Կոմպոզիտոր` Միխայիլ Ստարոկադոմսկի
*Հնչյունային օպերատոր` Ս. Ռենսկի
Երգերը Գեորգիյա Բերեզկոյի խոսքերով

## Տեխնիկական տվյալներ
Սև ու սպիտակ, ձայնային։

## Ծանոթագրություններ

## Արտաքին հղումներ
* 

Կատեգորիա:1937 ֆիլմեր
Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Վալենտինա և Զինաիդա Բրումբերգների մուլտֆիլմեր
Կրոնը Չեռնոգորիայում

**Չեռնոգորիայի** գերակա **կրոնը** ուղղափառ քրիստոնեությունն է։ Գոյություն ունեն մուսուլմանների և կաթոլիկների կրոնական խոշոր համայնքներ։ Մյուս կրոնների ներկայացուցիչների թիվը չի գերազանցում պետության բնակչության 0,1 %-ը։

## Հավատացյալների թիվը
մինի|Չեթինսկի վանքը Չեռնոգորիայում
Կրոնական պատկանելիության վերաբերյալ կետը ներառվել է 2003 թվականի մարդահամարի մեջ։ Համաձայն մարդահամարի արդյունքների, երկրի բնակչությունը ըստ կրոնական ինքնության բաշխվում է հետևյալ կերպ՝

* Ուղղափառություն - 460 383 (74,24 %)
* Իսլամ - 110 034 (17,74 %)
* Կաթոլիկություն - 21 972 (3,54 %)
* Բողոքականություն - 383 (0,06 %)
* Օկուլտիզմ - 58 (0,01 %)
* Հուդայականություն - 12

6 003 մարդ (0,97 %) հայտնել է, որ չի պատկանում ոչ մի կրոնական ուսմունքի, իսկ 2 424 մարդ (0,39 %) իրեն համարում էագնոստիկ, 13 867 (2,24 %) հրաժարվել են հարցին պատասխանել։

## Ուղղափառություն
Մոնտենեգրոյի ուղղափառ քրիստոնյաների ճնշող մեծամասնությունը չեռնոգորցիներ են (52.5%) և սերբեր (42.7%): Երկրի ուղղափառ հավատացյալները պատկանում են և՛ Սերբիայի ուղղափառ եկեղեցուն, և՛ Չեռնոգորիայի ուղղափառ եկեղեցուն (որը չի ճանաչվել մյուս ուղղափառ եկեղեցիների կողմից)։ Սերբական ուղղափառ եկեղեցին կառուցվածքով ներկայացված է Չեռնոգորիայի Ցետին քաղաքում գտնվող Չեռնոգոր-Ենթածովային թեմում, ինչպես նաև Բուդիմլե-Նիկշիչի պատրիարքությունը Բարենում։
մինի|Կաթոլիկական Սուրբ Տիֆոնի վանքը Կոթորում

## Կաթոլիկություն
Չեռնոգորիայի կաթոլիկները ալբանացիներ են (36,98 %), խորվաթներ (31 %) և չեռնոգորցիներ (22,76 %)։ Նրանք հիմնականում բնակվում են ափի երկայնքով։ Կառուցվածքային առումով կաթոլիկանան եկեղեցին բաժանված է Բարեի արքեպիսկոպոսության և Կոթորի թեմի միջև։ Բարեի արքեպիսկոպոսությունը չի ենթարկվում ոչ մի մետրոպոլիայի և գտնվում է Սուրբ աթոռի ուղիղ ենթակայության տակ։ Կոթորի թեմը ենթարկվում է հարևան Խորվաթիայի Սպլիտ-Մակարսկի մետրոպոյիային։

## Իսլամ
Իսլամի հետևորդները պատկանում են հետևալ ազգային խմբերին. բոսնիացիներ (43,49 %), սլավոն-մուսուլմաններ (21,91 %), ալբանացիներ (20,75 %) և չեռնոգորցիներ (10,64 %)։ Երկրի մուսուլմանները բնակվում են Պլավ, Ռոժաե և Ուլցին քաղաքներում, որտեղ նրանք կազմում են բնակչության մեծամասնություն։

## Հուդայականություն
2011 թվականի սեպտեմբերի 18-ին Չեռնոգորիայի վարչապետը իսրայելցի աշքվենազների գլխավոր ռաբբի Յոնո Մեզգերի հետ զրույցում հայտնել է, որ Չեռոգորիան ճանաչում է հուդայականությունը որպես պետական կրոն՝ «լինի այն նոր օրինագծի շրջանակներում, թե փոփոխություններ կատարվի գործող օենքի մեջ»։

## Ծանոթագրություններ
Եկատերինի Ստեֆանիդի

**Եկատերինի Ստեֆանիդի**'(,), հույն ձողացատկորդուհի, 2016 թվականի Օլիմպիական խաղերի չեմպիոն, 2017 թվականի աշխարհի չեմպիոն, 2016 թվականի Եվրոպայի չեմպիոն, աշխարհի և Եվրոպայի առաջնությունների հաղթող, 2012 թվականի Օլիմպիական խաղերի մասնակից։ Հունաստանի ազգային կրկնակի ռեկորդակիր։

## Կենսագրություն
Եկատերինի Ստեֆանիդին ծնվել է 1990 թվականի փետրվարի 4-ին Աթենքում։ Ծնողներ՝ Գեորգիոս Ստեֆանիդիսը և Զոյա Վարելին։ Եկատերինին ավարտել է Պալլինիի միջնակարգ դպրոցը։ 2005 թվականին նա միջազգային ելույթ է ունեցել, որտեղ հաղթել է մրցույթը ռեկորդով։ 2008 թվականին Սթենֆորդի համալսարանից ստացել է սպորտային կրթաթոշակ։ Հետագայում Արիզոնայի համալսարանից ստացել է մագիստրոսի կոչում ճանաչողական հոգեբանության մեջ։

2016 թվականին Եկատերինին նվաճել է երեք մեդալ՝ Պորտլենդում անցկացվող աշխարհի առաջնության բրոնզե մեդալ, Ամստերդամում և Ռիոյում անցկացվող Եվրոպայի առաջնության ոսկե մեդալ։

2017 թվականին Բելգրադում անցկացված Եվրոպայի առաջնությանը և Լոնդոնում կայացած աշխարհի առաջնության ճանաչվել է տարվա լավագույն մարզիկ։

## Հիմնական արդյունքներ

## Ծանոթագրություններ

Կատեգորիա:2016 թվականի Ամառային օլիմպիական խաղերի չեմպիոններ
Բուենոս Այրեսի դրոշ

Արգենտինայի մայրաքաղաք Բուենոս Այրեսի դրոշը պաշտոնապես հաստատվել է 1995 թվականի հոկտեմբերի 24-ին։ Դրոշի վրա պատկերված է արծիվ՝ Հաբսբուրգի դինաստիայի խորհրդանիշը, որին պատկանում էր կայսր Կառլոս V-ը։ Դրա պատճառն այն է, որ Բուենոս Այրեսը հիմնադրվել է 1536 թվականին՝ Իսպանիայի թագավորության տիրապետության օրոք, իսկ երկրորդ անգամ հիմնադրվել է 1580 թվականին՝ նրա որդու՝ Ֆիլիպ II-ի օրոք

Կատեգորիա:Բուենոս Այրես
Կատեգորիա:1995 դրոշներ
Եվսեբիոս (Հռոմի պապ)

**Հռոմի պապ Եվսեբիոս**,  դարձել է Հռոմի պապ ապրիլի 18-ից մինչև օգոստոսի 17-ը 309 կամ 310 թվականի։

## Պատմություն
Նրա պոնտիֆիկատը տևել է ընդամենը 4 ամիս։ Կայսր Մաքսենտուսի հրամանով դիմակավորված անձինք ներխուժելով եկեղեցի աքսորում են Եվսեբիոսին Սիլիցիա, իսկ Եվսեբիոսն այնտես մահանում է, կայսրը 306 թվականից ի վեր Հռոմի իշխանն էր։ Նա թաղվեց Հռոմում, Սբ. Կալտիստուսի տաճարում։ Հիշատակի օրը կաթոլիկների համար` սեպտեմբերի 26-ն է։

## Տես նաև

* Հռոմի պապերի ցանկ

## Ծանոթագրություններ

## Գրականություն

* 

## Արտաքին հղումներ

* Opera Omnia

Կատեգորիա:4-րդ դարի քրիստոնեական սրբեր
Կատեգորիա:4-րդ դարի հռոմեացիներ
Նոր համաշխարհային հասարակարգ

[մինի|ԱՄՆ մեկ դոլարանոց թղթադրամի վրա [Novus ordo seclorum-ը]]
**Նոր Համաշխարհային Հասարակարգ**, տերմին, որը օգտագործվում է դավադրությունների տեսության կողմնակիցների կողմից, առ այն, որ ներկայումս աշխարհում ձևավորվում է ընդհատակյա համաշխարհային կառավարություն։

Ընդհանուր առմամբ դավադրության տեսութունների կողմնակիցները համարում են «Նոր Համաշխարհային Հասարակարգ»-ը ստվերային կառավարություն, որը բաղկացած է «Եվրոպական սև արիստոկրատներից», խոշորագույն բանկիրներից, ամենաազդեցիկ թագավորական ընտանիքներից, աշխարհի մեծահարուստ կլաններից, տարբեր բնագավառների մեծագույն կորպորացիաների ղեկավարներից, որոշ քաղաքական և ուժային գործիչներից, այսինքն՝ աշխարհի վերնախավից, որը ձգտում է գլոբալիզացիայի միջոցով հասնել ամբողջ աշխարհի կառավարմանը և վերահսկմանը ընդհուպ մինչև առանձին անհատականությունների աստիճանի, ինչը կփոխարինի ինքնիշխան ազգային պետություններին, և վերջ կդնի ազգային գաղափարախոսությունների համապարփակ քարոզչությանը, ինչը դիտվում է որպես պատմության տրամաբանական ավարտ։ Շատ պատմական և ժամանակակից ազդեցիկ գործիչներ համարվում են այդ դավադիրների խմբի մասնակիցներ, ովքեր իրականացնում են իրենց մտադրությունները կեղծ կազմակերպություններով, աշխարհում կատարվող քաղաքական և տնտեսական իրադարձություններին ազդելու համար։ Ինչպիսիք են, ազգային և միջազգային մակարդակների  վիճելի տնտեսագիտական միջոցառումների անցկացման գործում համակարգային ճգնաժամը, համաշխարհային արքայության հասնելու համար։ Նման կազմակերպություններից են՝ «Հռոմի ակումբը», «Բիլդերբերգյան խումբը», «Միջազգային հարաբերությունների թագավորական ինստիտուտը», «Միջազգային հարաբերությունների խորհուրդը», որոնք մի շարք հրապարակախոսներ միավորում են «300-ների կոմիտե» անվան տակ։

## Ազդեցություն
«Աշխարհի նոր դասավորության» ստեղծման գաղափարը ավանդական է համարվում սոցիալական ֆուտուրիզմի ժանրում գրականության, երաժշտության և խաղերի համար։

## Ծանոթագրություններ

## Գրականություն
* 
* 
* 
* 
* 
* 
* 

Կատեգորիա:Գաղտնի ընկերություններ
Կատեգորիա:Դավադրության տեսություն
Կատեգորիա:Հազարականություն
Կատեգորիա:Համաշխարհային կառավարություն
Anne with an E (հեռուստասերիալ)

**«Anne with an E»**, կանադական հեռուստասերիալ, նկարահանված Լյուսի Մոնտգոմերիի «Աննան կանաչ կտուրներից» վեպի հիման վրա։ Գիրքը ադապտացվել է «Էմմի»-ի մրցանակակիր Մոյրա Ուոլի Բեքեթիի կողմից։ Հեռուստասերիալի պրեմիերան տեղի է ունեցել 2017 թվականի մարտի 19-ին, կանադական CBC հեռուստաալիքով և Նեթֆլիքս հեռարձակման ընկերությունում։ Հեռուստասերիալի առաջին եթերաշրջանի առաջին սերիայի ռեժիսորն է Նիկի Կարոն։

2017 թվականի օգոստոսի 3-ին հեռուստասերիալը երկարաձգվել է երկրորդ եթերաշրջանով՝ բաղկացած տասը սերիայից։ Նեթֆլիքսում, հուլիսի 6-ին, տեղի է ունեցել երկրորդ եթերաշրջանի պրեմիերան, իսկ կանադական CBC հեռուստաալիքով` սեպտեմբերի 23-ին։

2018 թվականի օգոստոսի 15-ին հեռուստասերիալը երկարաձգվել է երրորդ եթերաշրջանով, որի պրեմիերան CBC-ում տեղի է ունեցել 2019 թվականի սեպտեմբերի 22-ին։ Նոյեմբերի 25-ին հայտնի է դարձել, որ Նեթֆլիքսում հեռուստասերիալի երրորդ եթերաշրջանը թողարկվելու է 2020 թվականի հունվարի 3-ին և որ այն վերջին եթերաշրջանն է լինելու։

## Դերերում
* Էմիբեթ Մաքնալթի՝ Էն Շիրլի Քաթբերտ
* Ջերալդին Ջեյմս՝ Մարիլա Քաթբերտ
* Ռ․ Հ․ Թոմսոն՝ Մեթյու Քաթբերտ
* Լուկաս Ջեյդ Զուման՝ Գիլբերտ Բլայթ
* Դալիլա Բելա՝ Դիանա Բերրի
* Կորին Կոսլո՝ Ռեյչել Լինդ
* Այմերիք Ջեթ Մոնտազ՝ Ջերի Բայնարդ
* Քայլա Մետյուզ՝ Ռուբի Գիլիս
* Քրիստիան Մարտին՝ Բիլի Էնդրյուս
* Ջոաննա Դուգլաս՝ Մյուրիել Սթեյսի

## Արտադրություն
Սերիալը նկարահանվել է Էդուարդ արքայազնի կղզում և Հարավային Օնտարիոյում (այդ թվում նաև` Կավան Մոնաղանում և Կալեդոնում)։

## Սերիաներ
### 1-ին եթերաշրջան (2017)

## Ծանոթագրություններ

## Արտաքին հղումներ

Կատեգորիա:2017 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Կանադական դրամա հեռուստասերիալներ
Կատեգորիա:Կանադական հեռուստասերիալներ
Կատեգորիա:Նեթֆլիքսի բնօրինակ ծրագրեր
Տորտոնի

**Սրճարան «Տորտոնի»** (), հայտնի սրճարան Բուենոս Այրեսում, տեղակայված է Ավանիդա դե Մայո (Մայոի պողոտա), 825 հասցեում։ Բացվել է 1858 թվականին ֆրանսիացի ներգաղթյալի կողմից։ Սրճարանն իր անունը ստացել է ի պատիվ Իտալիայի բուլվարում տեղակայված Փարիզյան սրճարանի, որը 19-րդ դարում եղել է ֆրանսիական բոհեմի հավաքավայր։ «Տորտոնին» *UCityGuides*-ի կողմից ճանաչվել է աշխարհի 10 ամենագեղեցիկ սրճարաններից մեկը։

## Հայտնի այցելուներ
Սրճարանի այցելուների թվում եղել են Ալֆոնսինա Ստորնին, Բալդոմերո Ֆերնանդես Մորենոն, Խուանա դե Իբարբուրուն, Արթուր Ռուբինշտեյնը, Ռիկարդո Վինեսը, Ռոբերտո Արլտը, Խոսե Օրտեգա ի Գասետը, Խորխե Լուիս Բորխեսը, Մոլինա Կամպոսը, Բենիտո Կինկելա Մարտինը, Մարսելո Տորկուատո դե Ալվիրը, Կառլոս Գարդելը, Ժուան Մանուել Ֆանխիոն, Ալբերտ Այնշտայնը, Ֆեդերիկո Գարսիա Լորկան, Հիլարի Քլինթոնը, Ռոբերտ Դյուվալը, Խուան Կառլոս I Բուրբոնը և այլն։
 
## Պատկերասրահ
 
Buenos Aires Cafe Tortoni 2.jpg
It takes two for a tango-Cafe Tortoni-Buenos Aires-2006-flickr-com-photos-squeakymarmot-136654563.jpg 
TORTONI A.JPG 
PlacaCafeTortoni.jpg 


## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բուենոս Այրեսի շենքեր և կառույցներ
Կատեգորիա:1858 հիմնադրված ռեստորաններ
Կատեգորիա:1858 հիմնադրումներ Արգենտինայում
Պյոտր Աժի

**Պյոտր Աժի** (, ), ֆրանսիացի և ռուս քանդակագործ, ձուլորդ, դրոշմահար։ Պետերգոֆի ճարտարապետական ձևավորման հեղինակներից մեկն է։ Սանկտ Պետերբուրգի գեղարվեստի ակադեմիաի ուսուցիչ (1796—1812):

## Կենսագրություն
Ծնվել է 1752 թվականին Ֆրանսիայում։ 1781 թվականին արդեն լինելով կայացած քանդակագործ Եկատերինա II-ի օրոք տեղափոխվել է Ռուսաստան։ 1796 թվականին Սանկտ Պետերբուրգի գեղարվեստի ակադեմիայում նշանակվել է դրվագվոր քանդակագործության դասարանի ուսուցիչ։ Այնտեղ նա ուսանողներին սովորեցրել է իր արվեստը, հատկապես ձուլումը և բրոնզե իրերի հատումը։ Միխայլովսկի պալատի համար պատրաստված աշխատանքների շնորհիվ 1800 թվականի օգոստոսի 18-ին ճանաչվել է զարդանախշային քանդակագործության ակադեմիկոս։ Զարդանախշային քանդակագործության դասարանի փակումից հետո նա շարունակում է ապրել ակադեմիայում։ Ունեցել է արվեստանոց, Միխայլովսկի պալատի պես զբաղվել է պալատների քանդակային ձևավորմամբ, օրինակ` Անիչկովի պալատը, ինչպես նաև Կազանի և Սուրբ Իսահակի տաճարները։ Ռուսաստանը թողել է չորս տարի արտասահմանում արձակուդի ժամանակ (1804 թվականի հոկտեմբերի 8-ից մինչև 1808 թվականի դեկտեմբերի 19-ին), այդ ընթացքում համարվելով ծառայության մեջ։ Աժին ունեցել է մի քանի աշակերտներ։

Մասոն եղել է, Պետերբուրգի մասոնական «Պաղեստին» ժողովարանի անդամ, որի կազմում եղել են շատ ֆրանսիացիներ, որոնք ապրել են ռուսական մայրաքաղաքում։

1816-1818 թվականներին աշխատել է իր սեփական արվեստանոցում Գրուզինո գյուղի Անդրեևի մայր տաճարի հուշարձանի վրա։ Համագործակցել է Անդրեյ Վորոնիխինի հետ։

Մահացել է 1828 թվականին կաթվածից, չթողնելով ժառանգներ։

## Ծանոթագրություններ

## Գրականություն
* «Сборник матер. для истории Имп. ак. худ.», т. I и II, и Указатель А. Е. Юндолова, Спб., 1887;
* Формулярн. список Спб. сенат. архива, 1804, № 66, св. 42.
* Серков А. И. Русское масонство. 1731—2000 гг. Энциклопедический словарь. М.: Российская политическая энциклопедия, 2001:

Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Կաթվածից մահացածներ
Կատեգորիա:Ռուս նկարիչներ
Կատեգորիա:Ռուս քանդակագործներ
Կատեգորիա:Ֆրանսիացի մանկավարժներ
Կատեգորիա:Ֆրանսիացի նկարիչներ
Կատեգորիա:Ֆրանսիացի քանդակագործներ
Էլվին և Բուրունդուկներ (խումբ)

**Alvin and the Chipmunks** («Էլվին և Բուրունդուկներ»), հորինված երաժշտական խումբ, որը բաղկացած է երեք բուրունդուկներից։

Այն հիմնված է եղել դաշնակահար և դերասան Ռոս Բաղդասարյանի ավագի կողմից 1958 թվականին, ով հանդես է եկել Դևիդ Սևիլ մականվան տակ և այդ ժամանակին, 1950-ականների վերջին արդեն հասել է որոշ կատակերգական հաջողությունների։ Անսամբլի ստեղծման հովանավորն էր «Witch Doctor» երգը, որում Բաղդասարյանի հետ երգում էր կատակերգական ձայն, որի ստեղծման համար նա կիրառեց արագացված վերարտադրության տեխնիկան։ Սինգլը հայտնի է դարձրել երգչին, մի քանի շաբաթ մնալով ամերիկյան ազգային հիթ-շքերթի առաջին հորիզոնականին։ Խմբի առաջին ձայնագրաշ պաշտոնական թողարկումը՝ «The Chipmunk Song (Christmas Don’t Be Late)», ոչ միայն կրկին հասել է Բիլբորդի առաջին հորիզոնականին, այլև 1958 թվականին ստացել է Գրեմմիի 3 մրցանակ։ Երեք բուրունուկների տեղը երգում էր Բաղդասարյանը, ձայնագրելով այն և արագացնելով ձայնագրությունը, իսկ համերգներին օգտագործում էր տիկնիկներ։ Խմբի մասնակիցների անունները դրվել են այդ ժամանակվա Liberty Records ձայնագրման լեյբլի ղեկավար Էլվին Բենեթի, հիմնադիր և տեր Սայմոն Վարոնքերի և Գլխավոր ինժեներ Թեոդոր Քիփի անուններով։ Հետագա լիամետրաժ ֆիլմերի երկխոությունները հնչյունավորում էր Բաղդասարյանը, նա սկզբում խոսում էր դանդաղ, հետո արագացնում էր։ 1972 թվականին հեղինակը մահացել է, սակայն 1980-ականներին իր որդի Ռոս Բաղդասարյան կրտսերը վերակենդանացրեց գաղափարը։

1988 թվականին արդեն վաճառված էր խմբի ձայնագրություններով ավելի քան 38 միլիոն ալբոմ։

## Արտաքին հղումներ
* 
* 
* 
* Տեսահոլովկներ YouTube
** Chipmunks & Chipettes «Bad Romance»
** The Chipettes «Single Ladies »
** The Chipmunks with David Seville «The Chipmunk Song (Christmas Don’t Be Late)» (1958, Գրեմմիի 3 մրցանակ)

## Ծանոթագրություններ

Կատեգորիա:1958 հիմնադրված երաժշտական խմբեր
Կատեգորիա:RCA Records-ի արտիստներ
Կատեգորիա:«Գրեմմի» մրցանակի դափնեկիրներ
Կատեգորիա:Երաժշտական խմբեր Կալիֆոռնիայից
Կատեգորիա:Էլվինը և բուրունդուկները
Կատեգորիա:Կերպարներ
Տորկուատո դե Ալվեարի հուշարձան

**Տորկուատո դե Ալվեարի հուշարձան**  (), հուշարձան, որը գտնվում է Արգենտինայի մայրաքաղաք Բուենոս Այրեսի համանուն հրապարակում՝ Ռեկոլետա շրջանի Ավենիդա Ալվիրի փողոցի վերջնամասում։

Հուշարձանը պաշտոնապես բացվել է 1900 թվականին՝ Ալվեարի մահվանից տասը տարի անց։ Հուշարձանն իրենից ներկայացնում է մարմարե դորիական օրդեր սյուն, որի վրա վեր է խոյանում փառքի խորհրդանիշ հանդիսացող արձանը։ Հուշարձանի ներքևի մասում քաղաքապետի կիսանդրին է, որը պսակված է արմավենու ճյուղերով, որը քրիստոնեության մեջ խորհրդանշում է մահվան նկատմամբ հաղթանակը։

Երեք կողմերից հուշարձանի հիմքը զարդարված է քաղաքապետի` Ալվերինի գլխավոր ձեռքբերումները (Ավենիդա-դե-Մայո փողոցի բացումը, քաղաքային կամուրջների կառուցում, Ռեկոլետե շրջանի վերանախագծում) պատկերող ավազաքարերով։ Չորրորդ կողմում փորագրված են նրա անունն ու կյանքի տևողությունը, ինչպես նաև` քաղաքապետի պաշտոնավարման ժամկետները։ Սյունի հիմքը երեք խոշոր քարե աստիճանների վրա է, որոնց կարելի է հասնել սանդուղքի միջոցով։ Հուշարձանի հեղինակներն են քանդակագործներ Ա. Ջոնսը և Խուան Լաուերը։

Հուշարձանի ճոխ բացման արարողությունից հետո, որ ուղեկցվում էր ռազմական շքերթով, «Մարդիկ և Դիմակներ» ամսագրի լրագրողները քննադատել են հուշարձանի չափազանց համեստությունը և նշել որ այն չի համապատասխանում Ալվեարի անձի` քաղաքի համար ունեցած կարևորության մասշտաբին ու հույս հայտնել, որ այն ժամանակին փոխարինվելու է ավելի շքեղ արձանով։ Սակայն ավելի քան հարյուր տարի հետո հուշարձանը մնում է անփոփոխ։

## Ծանոթագրություններ

## Գրականություն
* 

## Արտաքին հղումներ
* El monumento Torcuato de Alvear en Recoleta  
* Visita al BARRIO RECOLETA  
* Instituto Histórico Ciudad de Buenos Aires 
* Plaza Intendente Alvear  
* Inauguración del Monumento a Alvear (Diciembre 1898)  

Կատեգորիա:Արգենտինայի հուշարձաններ
Կատեգորիա:Բուենոս Այրես
Արգենտինայի լճերի ցանկ

**[[Արգենտինա]]յի խոշոր լճերի** մեծ մասը գտնվում է երկրի հարավում՝ հիմնականում Պատագոնիայի տարածքում։ Անդերի ու Պարտագոնիայի լեռնահովիտներում կան ավելի քան 400 լիճեր։ Ամենամեծ լճերից են Մար Չիկիտան, Բուենոս Այրեսը, Արխենտինոն, Սան Մարտինը և Վիեդման։ Բացի այդ Մար Չիկիտան, որը իսպաներենից թարգմանաբար նշանակում է «փոքրիկ լիճ», համարվում է ամենամեծ տափասատանային հինգ լճերից մեկը։ Պատագոնիական լճերի մեծ մասը ունեն սառցադաշտային ծագում, իսկ Արգենտինայի հյուսիսային մասի լճերը հիմնականում աղի են։

Արգենտինայի լճերի ցանկը.


Lago Escondido..jpg|Էսկանդիդո լիճը
Lac Argentine iceberg.JPG|Այսբերգ՝ Ախենտինո լճի վրա
Bariloche- Argentina2.jpg|Նաուել Ուապի լիճը
Quila Quina desde el lago.JPG|thumb|Լակար լիճը


## Ծանոթագրություններ

Կատեգորիա:Արգենտինայի լճեր
Կատեգորիա:Լճերի ցանկեր
Կատեգորիա:Ցանկեր:Արգենտինա
Ամայա Ռոմերո

**Ամայա Ռոմերո Արբիսու**, իսպանացի երգչուհի։ Մասնակցել է «Operación triunfo»-ի իններորդ մրցաշրջանին, որտեղ հաղթել է։ Ամայան Իսպանիան ներկայացրել է Եվրատեսիլ 2018-ին Ալֆրեդ Գարսիայի հետ «Tu canción» երգով։

## Կենսագրություն
Ռոմերոն ծնվել է 1999 թվականի հունվարի 3-ին Նավառա պրովինցիայի Պամպլոնա քաղաքում։ Այժմ դաշնամուրի մասնագիտացման վերջին կուրսում է սովորում։

2010 թվականին Ռոմերոն Telecinco ալիքով մասնակցել է «Cántame una canción» մանկական տաղանդների շոուին։ 2012 թվականին մասնակցել Antena 3-ով El Número Uno տաղանդների շոուին, բայց դուրս է մնացել վեցերորդ շաբաթվա ընթացքում։

2017 թվականին Ռոմերուն մասնակցել է Operación Triunfo ռեալիթի շոուի երաժշտական մրցույթի ինը մասերի լսումներին։ 2017 թվականի հոկտեմբերի 23-ին նա ընտրվել է «Academy» շոուին։ 2018 թվականի հունվարի 29-ին «Gala Eurovisión» հատուկ կենդանի շոուի ժամանակ ընտրվել է ժողովրդի ընտրությամբ, որպեսզի Իսպանիան ներկայացնի Եվրատեսիլ 2018-ին Ալֆրեդ Գարսիայի հետ «Tu canción» երգով։ 2018 թվականի փետրվարի 5-ին Ռոմերոն 46% ձայներով ճանաչվել է «Operación Triunfo 2017»-ի հաղթող։

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի երգչուհիներ
Կատեգորիա:Իսպանացի երգչուհիներ
Զաստավա Մ93

**Զաստավա Մ93 «Սև նետ»** (), սերբական խոշոր տրամաչափի դիպուկահարային հրացան։

## Զենքի տվյալներ
Մ93 զենքից կրակելու համար կիրառվում են 12,7×99 մմ (12,7×108 մմ՝ արտահանված զենքի համար) տրամաչափի հրացանի փամփուշտներ։ Տեխնիկական տվյալներից են՝ 5 լիցքանի, երկայնակի-ողորկավոր, շրջադարձային փակաղակով հրացան։ Փամփուշտների մատակարարումը կրակելու ժամանակ տեղի է ունենում հանովի զամբյուղաձև պահեստատուփից, որում տեղակայված են հինգ փամփուշտները։

Մ93 զենքը հիմնված է գերմանական Մաուզեր-98 պահեստատուփային ակոսավոր հրացանի հենքի վրա։

Հրացանը համալրված է օպտիկական նշանոցով։

Առաջին անգամ այս զենքը մշակել են 1990-ական թվականների առաջին կեսին՝ հարավսլավական «Զաստավա» գործարանում՝ Կրագուևաց քաղաքում։

## Օգտագործող երկրներ
* 
* 
* 
* 
* 
* 
* 

## Ծանոթագրություններ

## Արտաքին հղումներ
* Zastava Arms — M93 Black Arrow
* Sniper Rifle M93 Modernized - Aspar Arms 
* Modern Firearms 
* Mitchell's Mausers
* Review of Zastava M93 Black Arrow in American Rifleman 
* Специјалне-јединице.цом | Застава М93 
* Застава М93 на веб страни Војске Србије 
*  Црна стрела М93 12.7 mm– РТС емисија Дозволите – Званичан канал

Կատեգորիա:1993 հիմնադրումներ
Յուլյա Վոլֆթորն

**Յուլյա Վոլֆթորն** (, ծննդյան անունը՝ **Յուլյա Վոլֆ**, ), գերմանացի նկարիչ, մոդեռն արվեստում սիմվոլիզմի ներկայացուցիչ, «Բեռլինյան սեցեսիոն» միության անդամ։

## Կենսագրություն
Յուլյա Վոլֆթորնը ծնվել է 1864 թվականին Պրուսիայի նահանգ Թորուն քաղաքում, հրեական ընտանիքում։ Ծննդյան անունը եղել է Յուլյա Վոլֆ, սակայն նկարչուհին հետագայում փոխել է ազգանունը՝ դրան ավելացնելով հայրենի քաղաքի անունը (): Ծնողների մահից հետո 1883 թվականին տեղափոխվել է Բեռլին՝ ապրելու ազգականների մոտ։ 1890 թվականին սովորել է Կուրտ Հերմանի՝ կանանց համար նախատեսված գծագրության և նկարչության դպրոցում։ Քանի որ կանայք Գերմանիայում արվեստի բնագավառում ակադեմիական կրթություն չէին կարող ստանալ, Յուլյան մեկնել է Փարիզ, սովորելու Կոլարոսի և Ժյուլիանի ակադեմիաներում։ 1898 թվականին 65 նորարար արվեստագետների հետ մասնակցել է «Բեռլինյան սեցեսիոն» միության և "Verein der Künstlerinnen und Kunstfreunde Berlin" (Բեռլինի նկարիչների և արվեստի սիրահարների ընկերակցություն) ստեղծմանը։ Բեղմնավոր աշխատել է, մասնակցել ցուցահանդեսներին։ Նրան հռչակ են բերել հայտնի բանաստեղծ Ռիխարդ Դեմելի, գրող Գուստավ Լանդաուերի ընտանիքի անդամների, ճարտարապետ Գերման Մուտեզիուսի, դերասանուհի Թիլա Դյուրեի և ժամանակի այլ հայտնի բեռլինցիների դիմանկարները։

Նացիստների իշխանության գալուց հետո Յուլյա Վոլֆթորնը մնացել է Բեռլինում, համագործակցել «Հրեական մշակույթի միության» հետ։ 1941 թվականին նացիստները փակեցին կազմակերպությունը, բռնագրավեցին գույքը և ձերբակալեցին կազմակերպության մասնակիցներին։

1942 թվականի հոկտեմբերի 28-ին 78-ամյա Յուլյա Վոլֆթորնը և նրա քույր Լուիզա Վոլֆն արտաքսվել են Տերեզիենշտադտ համակենտրոնացման ճամբար։ Չնայած հանգամանքներին, Յուլյան շարունակել է նկարել, երբ հնարավորություն է ունեցել։

Նկարչուհին մահացել է 1944 թվականի դեկտեմբերի 29-ին համակենտրոնացման ճամբարում։ Նրա անունով Բեռլինում փողոց կա։

## Գրականություն
* Breuer, Gerda. Meer, Julia (Ed.): Women in Graphic Design, Jovis. Berlin, 2012. ISBN 978-3-86859-153-8, p.&nbsp;403 ff, 587-588
* Heike Carstensen: Die Malerin und Graphikerin Julie Wolfthorn (1864 - 1944). Rekonstruktion eines Künstlerinnenleben, Marburg 2011.
* Hedwig Brenner: Jüdische Frauen in der bildenden Kunst II. Konstanz 2004.
* Jugend Jg. 2, No. 47, cover design, 1897.

## Ծանոթագրություններ

## Արտաքին հղումներ
*Juliewolfthorn.de
*Julie Wolfthorn past auction works
*Berlin-Women: Julie Wolfthorn
*Curt Herrmann Biography|bot=InternetArchiveBot }}

Կատեգորիա:Գերմանացի դիմանկարիչներ
Կատեգորիա:Գերմանացի նկարչուհիներ
Կատեգորիա:Ժյուլիանի ակադեմիայի շրջանավարտներ
Կատեգորիա:Կոլարոսի ակադեմիայի շրջանավարտներ
Կատեգորիա:Հոլոքոստի զոհեր
Կատեգորիա:Հրեա կին արվեստագետներ
Բուենոս Այրեսի զինանշան

մինի|Բունեոս Այրեսի զինանշանը
Բուենոս Այրեսի զինանշանը քաղաքի պաշտոնական խորհրդանիշն է և օգտագործվում է Արգենտինայի Բուենոս Այրեսի քաղաքային իշխանության կողմից։

## Պատմություն
2012թ. նոյեմբերի 29-ին Բուենոս Այրեսի քաղաքային օրենսդիր մարմինը ընդունեց օրինագիծ, որը ձևափոխել և վերականգնել է նշանի բնօրինակ ձևաչափը։

## Տես նաև
* Բուենոս Այրես

մինի|Քաղաքի նախկին զինանշանը

## Ծանոթագրություններ

Կատեգորիա:Բուենոս Այրես
Faith (սինգլ)

**«Faith»** (), ամերիկյան փոփ երաժիշտ, կատարող Սթիվի Ուանդերի սինգլ, որը դարձել է «Երգի՛ր» մուլտֆիլմի գլխավոր հիթերից մեկը։ Սինգլը ձայնագրվել է 66-ամյա կենդանի լեգենդի և 22-ամյա Արիանա Գրանդեի մասնակցությամբ։ Այն թողարկվել է 2016 թվականի նոյեմբերի 4-ին։ Երգը գրել են Ռայան Թեդերը, Բենի Բլանկոն և Ֆրենսիս Սթարլայթը, իսկ պրոդյուսերները եղել են Ռայան Թեդերը և Բենի Բլանկոն։ Այն առաջադրվել է «Ոսկե գլոբուս» մրցանակին և ստացել է ոսկե սերտիֆիկացում Իտալիայում։

## Պատմություն
Երգն անոնսացվել է որպես Երգի՛ր մուլտֆիլմի առաջին սինգլ, հիմնականում Սթիվի Ուանդերի վոկալով և Արիանա Գրանդեի մասնակցությամբ։

Երգը առաջադրվել է «Ոսկե գլոբուս» մրցանակից «Ամենաօրիգինալ երգ» կատեգորիայում։

## Հիթ Շքրեթ

## Սերտիֆիկացիա

## Թողարկման պատմություն

## Ծանոթագրություններ

## Արտաքին հղումներ
*  (պաշտոնական տեսահոլովակ)
*  (մուլտ-տարբերակը)
* 
* Տեքստի թարգմանություն

Կատեգորիա:Արիանա Գրանդեի երգեր
Կատեգորիա:Սթիվի Ուանդերի երգեր
Խուան Պաբլո Կարիսո

**Խուան Պաբլո Կարիսո** (, ), արգենտինացի ֆուտբոլիստ, մեքսիկական «Մոնտեռեյ»-ի և Արգենտինայի ֆուտբոլի ազգային հավաքականի դարպասապահ։

## Ակումբային կարիերա
Իտալական «Լացիոյում» իր նորամուտը նշել է 2008 թվականի օգոստոսի 31-ին՝ A սերիայի առաջնության շրջանակներում՝ «Կալյարիի»-ի հետ հանդիպման ժամանակ։

«Ռեալ Սարագոսայում» իր նորամուտը նշել է 2009 թվականի օգոստոսի 29-ին «Տեներիֆեյի» հետ խաղի ժամանակ։ 2013 թվականի հունվարի 31-ին նա տեղափոխվեց «Ինտերնացյոնալե»։

## Միջազգային կարիերա
Արգենտինայի հավաքականում դեբյուտել է  2007 թվականի ապրիլի 18-ին՝ Չիլիի  դեմ ընկերական խաղում։ Կարիսոն չի եղել հիմնական դարպասապահ, և խաղացել է միայն ընկերական խաղերում, բայց 2008 թվականի սեպտեմբերի 6-ին Աշխարհի առաջնության ընտրողական խաղերին Պարագվայի հետ խաղի ժամանակ Ռոբերտո Սանտյագոյի ստացած վնասվածքի արդյունքում նա ստիպված եղավ դուրս գալ փոխանակման։ 2009 թվականի ապրիլի 1-ին պաշտպանում էր Արգենտինայի դարպասները Բոլիվիայի հավաքականի հետ խաղում, որը վերջացավ բոլիվիացիների սենսացիոն հաղթանակով (6:1)։ Դա հավաքականի պատմության ամենախոշոր պարտություններից էր։

### Խաղեր և բաց թողնված գոլեր Արգենտինայի հավաքականում

**Ընդամենը։ 10 խաղ / 9 գոլ բաց է թողնված, 4 հաղթանակ, 4 ոչ ոքի, 2 պարտություն:**

## Ձեռքբերումներ
**Ռիվեր Փլեյթ**
* Կլուսուրայի հաղթող։ 2008
**Լացիո**
* Իտալիայի գավաթի տիրապետող։ 2008/09

## Ծանոթագրություններ

## Արտաքին հղումներ
* 
* 
* 

Կատեգորիա:Արգենտինացի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ռեալ Սարագոսայի ֆուտբոլիստներ
Կատեգորիա:Սերո Պորտենյոյի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Լորա Գիբեր

**Լորա Գիբեր** (, ), ֆրանսիացի դերասանուհի և բեմանկարիչ։

Հայտնի է դարձել 1990 թվականին՝ շնորհիվ «AB Production»-ի կողմից նկարահանվող հեռուստասերիալների։ Նա խաղում էր Բենեդիկտի՝ (կա ուղղակի Բենեի) Ժոզեի ընկերուհու դերը երիտասարդական «Հելենն ու տղաները» (), իսկ հետո նաև դրա շարունակությունը համարվող՝ «Սիրո պատրանքները» և «Սիրո արձակուրդները» հեռուստասերիալներում։

## Կենսագրություն
Լորա Գիբերը ծնվել է 1968 թվականին փետրվարի 20-ին Նանտում։

Ամուսնացած է, ունի երկու դուստր։ Լորան ունի եղբայր՝ Ֆրանկ անունով։ Նա սիրում է զբաղվել ստորջրյա լողով։ Ուտելիքներից սիրում է հայրենի Բրետանում պատրաստվող յուղաբլիթները։

## Կարիերա
Լորան ավարտել է Ռենի արվեստի ակադեմիան (Բրետանում գտնվող)։ Դրանից հետո ապագա դերասանուհին ուղևորվեց Փարիզը «նվաճելու»։ Սկզբում նա աշխատում էր որպես բեմանկարիչ-ձևավորող ֆիլմերի և գովազդների նկարահանման տաղավարներում, մինչև նրան չհրավիրեցին նկարահանվելու Բենեի դերը «Հելենն ու տղաները» հեռուստասերիալում։

«Հելենն ու տղաները», «Սիրո պատրանքները» և «Սիրո արձակուրդները» հեռուստասերիալներում Լորա Գիբերը խաղաց Բենեդիկտի՝ Բենեի դերը։ Բենեն մի սովորական աղջիկ էր Բրետանից, որը եկել էր Փարիզ՝ համալսարանում սովորելու նպատակով։ Փարիզում Բենեի հետ ծանոթանում է Էլենի ընկերությունը, որն աղջիկ էր փնտրում Ժոզեի համար (Ժոզեի դերակատարն էր Ֆիլիպ Վասյորը)։ Այդ պահից սկսած Լորա Գիբերի կերպարը դարձավ եռագրության գլխավոր դերասաններից մեկը։

## Ծանոթագրություններ

## Արտաքին հղումներ
* Ses créations sculptures Miroirs
*  Французский сайт о Лоре Гибер

Կատեգորիա:Բեմանկարիչներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի հեռուստատեսային դերասանուհիներ
Ֆանյանո

thumb|left|300px|Լճի տեսքը Չիլիից

**Ֆանյանո** կամ **Ֆագնանո** կամ **Կամի**, ամենամեծ լիճը Հրո Երկիր կղզում։

## Ընդհանուր տվյալներ
Լիճը ունի 580 կմ² մակերես, ծովի մակարդակից բարձր է 140 մ, առավելագույն խորությունը՝ 200 մ, առավելագույն երկարությունը (արևմուտքից դեպի արևելք)՝ 98 կմ (13.5 կմ չիլիական տարածքում, 72,5 կմ արգենտինական տարածքում)։ Ունի տեկտոնական և սառցադաշտային ծագում և ֆյորդի ձև։

Լճից սկիզբ է առնում Ասոպարդո գետը։ Ֆանյանո անունը տրվել է կատալոնական միսիոներ Ժոզե Ֆանգանոյի պատվին, ով 1886 թվականին այցելեց լճի ափեր։ Արգենտինայում լիճը Հրո Երկիր ազգային պարկի մի մասն է կազմում։

## Ծանոթագրություններ

Կատեգորիա:Արգենտինայի լճեր
Կատեգորիա:Չիլիի լճեր
Կատեգորիա:Հարավային Ամերիկայի լճեր
Կատեգորիա:Սահմանային լճեր